text: Esbjerg og SønderjyskE mødes også på isen
  29 september 2013 kl. 10.26
  Det er ikke bare på fodboldbanen, at der søndag er lokalopgør mellem Esbjerg og SønderjyskE. På isen mødes de også, når Esbjerg Energy
  tager imod sønderjyderne.
  Der er kampstart i Esbjerg kl. 16.30, så de mest ivrige kan se fodbold kl. 14 og gå direkte i skøjtehallen.
  SønderjyskE skal forsøge at ride videre på den resultatmæssige gode bølge. Sæsonen i Ishockeyligaen er startet med en 4-1-sejr i Frederikshavn, og fredag blev Herlev Eagles besejret 6-1 i SE Arena.
  Esbjerg Enegy tabte sæsonens første kamp 3-1 i Frederikshavn.
  Esbjerg har stolte ishockeytraditioner, og i byen håber man, at Esbjerg Energy kan få ishockeyfeberen tilbage i det vestjyske. Inden denne sæson er ishockeyafdelingen i Esbjerg fB blevet overført til den nye klub.
  